Държавен вестник, бр. 32, 2002 г., стр. 21

Б Р О Й  32
Д Ъ Р Ж А В Е Н   В Е С Т Н И К
С Т Р .  21
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № 2
от 15 март 2002 г.
за условията и реда за утвърждаване на транс-
портни схеми и за осъществяване на общест-
вени превози на пътници с автобуси и леки
автомобили
ДЯЛ ПЪРВИ
ОБЩИ ПОЛОЖЕНИЯ
Чл. 1. С тази наредба се определят условия-
та и редът за утвърждаване на транспортните
схеми и за осъществяване на обществените пре-
вози на пътници с автобуси и леки автомобили.
Чл. 2. Обществен превоз на пътници с ав-
тобуси и леки автомобили по утвърдени транс-
портни схеми на територията на Република
България може да се извършва от физически
и юридически лица, регистрирани като тър-
говци, които притежават лицензия и други до-
кументи, които се изискват от закона и тази
наредба.
Чл. 3. Тази наредба се прилага за обществен
превоз на пътници по утвърдени транспортни
схеми.
ДЯЛ ВТОРИ
ОБЩЕСТВЕН ПРЕВОЗ НА ПЪТНИЦИ
ПО ТРАНСПОРТНИ СХЕМИ
Г л а в а  п ъ р в а
ТРАНСПОРТНИ СХЕМИ
Чл. 4. Превозите по утвърдени транспорт-
ни схеми изискват разпределяне на линиите и
курсовете между лицата по чл. 2 и сключване-
то на договори за обществен превоз по реда на
тази наредба.
Чл. 5. Транспортните схеми са:
1. общинска;
2. областна;
3. републиканска.
Чл. 6. Предложенията за откриване на нова
автобусна линия или нов курс по съществуваща
линия в общинските, областните и републикан-
ската транспортни схеми следва да съдържат:
1. маршрутни разписания на съществуващите
линии по същото направление (приложение № 1);
2. проект на маршрутно разписание;
3. предполагаем пътникопоток.
Чл. 7. (1) Общинската транспортна схема
включва автобусните линии, свързващи пунк-
товете от територията на една община, и съдър-
жа следните видове:
1.градски, разделящи се на:
а) основни;
б) допълнителни;
2. междуселищни.
(2) Допълнителните автобусни линии са с
режим на движение, осигуряващ възможност
за спиране, слизане и качване по желание на
пътниците на разрешените за това места. Те
допълват основните линии на градския транс-
порт, без да ги дублират напълно.
Чл. 8. (1) Маршрутните разписания на линии-
те от общинските транспортни схеми се разра-
ботват от съответните общини и след обсъждане
от определена от кмета комисия се внасят за раз-
глеждане и утвърждаване от общинския съвет.
(2) В състава на комисията се включват спе-
циалисти от общината, представители на: Из-
пълнителна агенция “Автомобилна админист-
рация”, Изпълнителна агенция “Железопътна
администрация”, областните пътни управления
и браншовите организации.
(3) Общинската транспортна схема се утвър-
ждава от общинския съвет.
(4) Промени в общинската транспортна схе-
ма се извършват по предложение на комисията
по ал. 2. Променената транспортна схема се
внася за утвърждаване от общинския съвет.
Чл. 9. Маршрутните разписания на градски-
те автобусни линии се разработват с оглед
осигуряването на възможност за връзки между
отделните видове транспорт.
Чл. 10. (1) Областната транспортна схема
включва всички междуселищни линии, свърз-
ващи пунктове от териториите на две или пове-
че общини, в границите на съответната област
(междуобщински линии). Маршрутните разпи-
сания на линиите от областната транспортна
схема се разработват от съответната областна
администрация.
(2) Общините правят мотивирано предложе-
ние за изменения и допълнения в маршрутните
разписания на областните транспортни схеми.
Общините отправят предложенията за промени
до областните администрации, като прилагат
проект на нови маршрутни разписания.
(3) Всяко предложение за маршрутно разпи-
сание на междуселищна линия между общини в
рамките на областта се окомплектова с писме-
но съгласие от всички общини със спирки по
маршрута на линията.
Чл. 11. (1) Предложенията за промени в марш-
рутните разписания от областните схеми се об-
съждат в комисия, определена от областния уп-
равител. В състава на комисията се включват
представители на: областната администрация,
заинтересуваните общини, Изпълнителна аген-
ция “Автомобилна администрация”, Изпълни-
телна агенция “Железопътна администрация”,
областните пътни управления и браншовите
организации.
(2) Координацията на маршрутните разпи-
сания в областната схема се осъществява от
комисията по ал. 1. Възникналите спорове меж-
ду общините при разработването на схемата се
решават от областния управител.
(3) Областният управител утвърждава област-
ната транспортна схема.
Чл. 12. (1) Републиканската транспортна
схема включва всички автобусни линии, свърз-
ващи пунктовете от териториите на две или
повече области (междуобластни линии).